CELEX: 62017CN0322
Language: fi
Date: 2017-05-30 00:00:00
Title: Asia C-322/17: Ennakkoratkaisupyyntö, jonka High Court (Irlanti) on esittänyt 30.5.2017 – Eugen Bogatu v. Minister for Social Protection

21.8.2017   
            
            
               FI
            
            
               Euroopan unionin virallinen lehti
            
            
               C 277/26
            
         Ennakkoratkaisupyyntö, jonka High Court (Irlanti) on esittänyt 30.5.2017 – Eugen Bogatu v. Minister for Social Protection
   (Asia C-322/17)
   (2017/C 277/37)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court
   
      Pääasian asianosaiset
   
   
      Kantaja: Eugen Bogatu
   
      Vastaaja: Minister for Social Protection
   
      Ennakkoratkaisukysymykset
   
   
               1)
            
            
               Edellytetäänkö asetuksessa N:o 883/2004 (1) ja etenkin sen 67 artiklassa, luettuna yhdessä sen 11 artiklan 2 kohdan kanssa, että ollakseen oikeutettu ”perhe-etuuteen”, sellaisena kuin se määritellään kyseisen asetuksen 1 artiklan z alakohdassa, henkilön on joko oltava palkkatyössä tai toimittava itsenäisenä ammatinharjoittajana toimivaltaisessa jäsenvaltiossa (sellaisena kuin se määritellään asetuksen 1 artiklan s alakohdassa) tai vaihtoehtoisesti saatava asetuksen 11 artiklan 2 kohdassa mainittuja rahaetuuksia?
            
         
               2)
            
            
               Onko asetuksen 11 artiklan 2 kohtaan sisältyvää viittausta ”rahaetuuksiin” tulkittava siten, että sillä tarkoitetaan ainoastaan ajanjaksoa, jona hakija tosiasiallisesti saa rahaetuuksia, vai tarkoitetaanko sillä mitä tahansa ajanjaksoa, jona hakija on vakuutettu rahaetuuden varalta tulevaisuudessa, siitä riippumatta, onko kyseistä etuutta haettu perhe-etuuden hakemisajankohtana?
            
         
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL 2004, L 166, s. 1).